Aligot

Aligot er en matrett som tradisjonelt tilbakeføres til regionen Auvergne i Frankrike, gjerne til Aubrac i Massif Central. Den er også populær ved julemarkedet i Toulouse, som ligger et par hundre kilometer fra Aubrac-regionen. Ordet aligot stammer fra latin aliquot, som betyr «noe» (som i «noe å spise»).

Aligot lages av potetmos og smeltet ost (gjerne «tomme fraîche aligot» fra Aubrac), ofte smakssatt med hvitløk og muskat. 

Opprinnelig ble retten laget av munker til pilegrimer på vei til Santiago de Compostela men da brukte man brød i stedet for potet. Da retten ble introdusert i Frankrike ble brødet byttet ut med potet ettersom det gav anretningen en mer behagelig konsistens.

Kategori:Fransk mat
Kategori:Julemat
Kategori:Potetretter
Kategori:Osteretter
Kategori:Jul i Frankrike